Die skrif is aan die muur vir boere in Suid-Afrika – Grondonteiening sonder vergoeding is nou ’n ware werklikheid na wysiging van artikel 25 van grondwet aanvaar is | SAUK.co.za - Nuus.info
Die gesamentlike hersieningskommissie oor die beoogde wysiging van artikel 25 van die grondwet om onteiening sonder vergoeding deur te voer, het dus gister sy aanbeveling gemaak – met ‘n meerderheid van 12 stemme teen 4.
Die aanbeveling is dat die Nasionale Vergadering stem oor die wysiging en dat dit daarna deur die Nasionale Raad van Provinsies bekragtig word. Daarvandaan sal dit wet wees dat die staat grond, huise, besighede en ander eiendom kan afvat sonder vergoeding. Die aanbeveling is verder dat dié proses afgehandel sal word voor die einde van die sitting van die huidige Parlement.
Dit is derhalwe ‘n kwessie van weke, nie meer maande nie.
‘n Mens kan ook verwag dat dit spoedig deurgevoer sal word. As die eerste onteienings kan begin plaasvind voor die verkiesing en mense grond kan ontvang is dit uitstekende stemwerwingsproaganda vir die ANC en EFF.
Dat dit deurgevoer sal word is nie te betwyfel nie. Die ANC, EFF, PAC, IVP, UDM gaan daarvoor stem. Net die DA, ACDP, Cope en die VF+ gaan daarteen stem.
Dit beteken dat onteiening sonder vergoeding wetgewing gaan word met die goedkeuring van minstens 298 LP’s terwyl ‘n maksimum van 98 daarteen sal stem. Dis ver meer as ‘n twee derde meerderheid – dis byna driekwart.
Afriforum het reeds aangedui dat hulle hof toe gaan. Goed so. Maar geen hof kan nou meer die onteieningswet stuit nie. Dit kan wel die PROSES wat gevolg is ongeldig verklaar en daardeur die wet vertraag, maar daar is meer as een manier om die wetgewing deur te voer. Die hof kan dit nie stuit nie. Dit kan ‘n paar maande se tyd koop, maar dis al.
Dit maak ‘n mens bitter dat 600 000 mense in 1994 ‘n mandaat gegee het om Afrikanerselfbeskikking te beding. In plaas daarvan om dit te doen is daar politieke speletjies gespeel en grappies gemaak van waarheen ons werklik op pad is. En nou sit ons in in die val. Die Afrikaner is vir ‘n tweede keer uitverkoop deur die mense wat hy vertrou het.
Daar is nie meer tyd vir kanse vat nie. Nou moet ons doen wat ons moet doen om onsself te beveilig teen die Kommunistiese Rewolusie wat ons in die gesig staar. Ons moet nou ons stem verening en selfbeskikking afdwing op enige wettige manier wat ons kan vind.
Plasing gemaak deur Front Nasionaal
« Boikot Discovery! – Rasse diskriminasie: Suid-Afrikaners kan nou gratis aandele in Discovery Bank kry deur geld te deponeer – dit is natuurlik nou net as jy swart is!
Police deployed to Saldanha bay following protests – From investigations it seems that these protests are being fueled by outsiders »